Մեր «Գարունը» հունվարին է սկսվում, և այս համարն էլ երևի մեր այցետոմսն է: Սիրով, տագնապներով, ուրախությամբ, վեճերով և անփորձությամբ է ծնվել այս համարը: Կուզենայինք, որ այն ընդունեիք խստապահանջությամբ, ներողամտությամբ, հավատով և սիրով, մեզ օգնելու, խորհուրդ տալու պատրաստակամությամբ: Թեպետ մենք հիմա նման ենք այն երիտասարդ ծնողներին, որոնց առաջին երեխան է լույս աշխարհ եկել, բայց կկարողանանք լսել բարեկամի ամենադաժան խոսքն անգամ, կկարողանանք պաշտպանել մեր ճշմարտությունը, ում կգտնենք մեր սխալն ընդունելու: